Pelilih Menua Belaga

Belaga nya sebengkah pelilih menua ti bepalan ba Bagi Menua Kapit, Sarawak, Malaysia. Iya bepalan ba ulu Batang Rajang, urung 120 kilometer tunga ke timur laut Kapit lalu kurang mimit ari 100 kilometer ari tebing tasik Tasik China Selatan semak Bintulu. Pelilih menua tu bepalan dalam sitak Parlimen Hulu Rajang.

Penyampau tubuh pelilih menua tu naka taun 2020 iya nya 44,500 iku seraya pemesai pelilih menua tu iya nya 19,403.2 km². Belaga ditumbuhka ba pun taun 1900-an lebuh sekeda orang dagang China numbuhka kedai lalu berengkah bedagang enggau Orang Ulu, mekal barang ke beguna baka minyak tanah, garam enggau barang ke digaga.

Kandang menua
Mayuh rumah panjai Kenyah enggau Kayan ba tisi Sungai Balui enggau Belaga, lalu ba tisi Batang Rajang, bisi rumah panjai orang Punan, Sekapan, Kejaman enggau Tanjung. Kandang menua tu disambung enggau Kapit ngena perau ke dikelala ba kandang menua nya enggau nama bot seperis (4.5 jam) lalu apin lama ke udah, enggau jalai ke ditan tar, lalu enggau Bintulu 2.5 ngagai 3 jam deriba nengah jalai ke ditan tar sepemanjai Jalai Alun Bintulu-Bakun, ke mega nyengkaum 34 kilometer jalai alun tar (Jalai Jiwa Murni), ke berenggat ari Mejawah ngagai bandar Belaga.

Tekat Ai Bakun

Tungga ke utara bisi Tekat Ai Bakun, ti nyadi tekat ai pemadu besai di Asia luar ari menua China. Tekat nya endang diperambu dikena nyendiaka elektrik ke Sarawak, pelilih menua bukai ti ngelingi enggau Semenanjung Malaysia, tang pengawa ngaga iya ditunda beberapa kali ketegal gaya ekonomi, kelebih agi Krisis Wang Asia taun 1997. Perintah besai mutuska deka neruska projek nya, laban bebilion-bilion ringgit udah dipelanja ba pengawa nya. Taja pia, maya renggat tumu bejalaika pengawa ngaga pelin nya dikurangka ngambika ulih ngurangka ungkus.

Taja pia, dalam bulan Januari 2007, perintah besai Malaysia udah madahka juluk ati sida deka ngaktifka baru perambu keterubah ti deka mindahka kuasa ti dipansutka tekat nya ngagai Semenanjung Malaysia nengah kabel kuasa tasik. Nitihka pelin rasmi, kabel kapal selam nya deka mungkur penyauh 670 kilometer lalu datai ba tebing tasik Semenanjung Malaysia di Yong Peng, di nengeri Johor, bagi menua tenggara semenanjung. Sebedau kuasa karan nengah kabel kapal selam, iya keterubah iya deka nengah ari Bakun ngagai ujung barat Sarawak nengah kabel transmisyen elektrik ‘over head’ ti nengah penyauh 700 kilometer. Projek tambah nya dipelaba begunaka ungkus entara RM9 bilion ngagai RM10 bilion. Iya disadang tembu pemadu tumu ba taun 2012, tang iya enda kala datai ba sebarang penembu sekali, sebedau iya dikinsil enggau rasmi ulih perintah Sarawak kena 21 September 2017 after the takeover of Bakun Dam on 16 August 2017.

Tekat ai nya udah didawa udah ngeredakka 11,000 iku bansa Orang Ulu ari rumah asal sida, nebang beratus kilometer persegi tanah kampung ujan tropika enggau ketegal nya pengelenyau beratus igi utai tumbuh ti deka punas enggau jelu ti deka punas, lalu belama iya ngubah rampa menua asal Sarawak.

Penyanding

Laman web ke bukai

 Laman web E-Belaga (defunct)